La present convocatòria s'emmarca en el Programa de Treball de l'Horizon 2020 sobre
"Salut, Canvi Demogràfic i Benestar", dins l'apartat "Millorar els Sistemes de Salut i Atenció Mèdica, Creixement Econòmic i Sistemes de Salut Sostenibles".
L'objectiu general és conciliar una millor salut i un envelliment saludable amb la necessitat de desenvolupar sistemes de cura i salut sostenibles i oportunitats de creixement per a les indústries relacionades amb la salut i l'atenció mèdica.
La present convocatòria, doncs, pretén traduir nous coneixements a aplicacions innovadores i accelerar la captació i el desplegament a gran escala en diferents entorns de salut i atenció mèdica, fent més accessibles, sensibles i eficients els sistemes i serveis de salut arreu d'Europa.
La convocatòria s'estructura al llarg d'un seguit de topics, 12 dels quals es van obrir el passat 4 de juliol, aquests són els següents:
SC1-BHC-06-2020: Diagnòstic digital: desenvolupament d'eines per donar suport a les decisions clíniques mitjançant la integració de diverses dades de diagnòstic
Les accions que es finançaran en el marc d'aquest topic aniran destinades a (i) augmentar la capacitat de la UE alhora d'innovar en l'àmbit de les tecnologies dels instruments mèdics mitjançant el desenvolupament de noves eines de diagnòstic, plataformes o serveis que integrin diverses dades de diagnòstic i proporcionin diagnòstics ràpids, detallats, precisos i altament personalitzats per a una decisió òptima en la pràctica clínica; (ii) millorar la qualitat i la sostenibilitat dels sistemes sanitaris mitjançant un diagnòstic més ràpid i més exhaustiu de les condicions mèdiques, donant lloc a decisions clíniques més ràpides i encertades, i el lliurament oportú de tractaments personalitzats eficaços; (iii) contribuir al creixement del sector de diagnòstic europeu, en particular per a les pimes; i (iv) reforçar el paper de la UE entre els líders mundials en la producció de dispositius de diagnòstic mèdic.
SC1-BHC-08-2020: Noves intervencions per a malalties no transmissibles
Els objectius específics que aquest topic engloba són (i) la promoció d'intervencions sanitàries que generin avenços significatius en la pràctica clínica i la cura dels pacients amb malalties no transmissibles per als assajos clínics en fase tardana; i (ii) potenciar la millora dels resultats dels pacients per tal d'incidir en la càrrega de la malaltia de pacients individuals i sistemes de salut després de la validació en assajos clínics en fase tardana.
SC1-BHC-11-2020: Avançar en l'avaluació de la seguretat de productes químics sense utilitzar proves amb animals
Aquest topic pretén subvencionar totes aquelles accions dirigides a (i) la implementació de solucions científiques sòlides, que no facin ús d'animals i siguin fàcilment implementables; (ii) el reconeixement dels organismes reguladors i la seva implicació alhora de traduir resultats, mètodes i solucions en pràctiques d'avaluació segures; (iii) la explotació comercial dels enfocaments, productes i serveis d'avaluació de la seguretat desenvolupats; i (iv) la contribució als principis de les 3 erres ("replacement", "reduction", "refinement").
SC1-BHC-17-2020: Aliança mundial de malalties cròniques (GACD): prevenció i/o diagnòstic precoç del càncer
Les propostes haurien d'abordar almenys una de les següents activitats (i) l'avanç en polítiques sanitàries de prevenció i/o diagnòstics precoços locals, regionals o nacionals, alleugerint la càrrega global del càncer; (ii) l'establiment de l'eficàcia contextual de les intervencions sobre càncer, incloses a nivell de sistemes de salut; (iii) la millora de la prevenció i/o el diagnòstic precoç a mida i assequible; (iv) l'oferiment d'evidències i recomanacions a programes i polítiques nacionals centrats en la prevenció, la detecció i/o el diagnòstic precoç; (v) la informació sobre les millores efectives en les intervencions sobre el càncer en tots els nivells; (vi) la reducció de les desigualtats en salut, prenent en consideració factors socioeconòmics; (vii) el aprovisionament de vies de cura del càncer per a pacients diagnosticats; (viii) la maximització de l'ús de programes i les plataformes pertinents existents; i (ix) la contribució a l'ODS 3.4.
SC1-BHC-20A-2020: Contractació precomercial (PCP) per a solucions d'atenció integrada
Aquest topic inclou (i) la reducció de la fragmentació de la demanda de solucions innovadores en l'àmbit de l'atenció integrada; (ii) l'augment de l'oferta mitjançant l'ús d'especificacions conjuntes; i (iii) una àmplia publicació dels resultats.
SC1-BHC-20B-2020: Contractació pública de solucions innovadores (IPP) per al diagnòstic de malalties infeccioses
El seguit d'accions que es finançaran en el marc d'aquest topic són (i) la implantació de pràctiques innovadores en la realització de diagnòstics per a malalties infeccioses arreu de la UE; (ii) la contribució al pla d'acció de la UE sobre resistència als antimicrobians; (iii) la creació de noves oportunitats de mercat i economies d'escala per als diagnòstics ràpids en l'àmbit de les infeccions de les vies respiratòries; i (iv) la reducció de la fragmentació de la demanda de solucions innovadores.
SC1-BHC-24-2020: Intervencions sanitàries per a la gestió de pacients multimòrbids i gent gran
Les accions finançades en el marc d'aquest topic s'hauran d'orientar a una millor gestió dels pacients d'edat avançada i poden incloure (i) la creació de nous models de gestió de pacients d'edat avançada; (ii) l'establiment de noves pautes clíniques i bones pràctiques; i (iii) el desenvolupament o modificació dels presents indicadors.
SC1-BHC-29-2020: Accions innovadores per a la millora de la salut i el benestar urbans: abordar el medi ambient, el clima i els factors socioeconòmics
Les activitats que aquest topic finançarà hauran d'estar dirigides a (i) la confecció d'evidències més robustes per a l'elaboració de polítiques sobre la millora de la salut urbana a la UE; (ii) la millora de la salut de la població a les zones urbanes de la UE; i (iii) la reducció de les desigualtats en salut a les zones urbanes.
SC1-BHC-33-2020: Fer front a la problemàtica que la reducció del nombre de vacunes suposa
Les accions que aquest topic finançarà s'hauran d'orientar a (i) augmentar la cobertura dels serveis de vacunació a Europa; (ii) desenvolupar directrius pràctiques i de fàcil implementació per ajudar les autoritats sanitàries públiques nacionals i regionals de la UE a augmentar les taxes de vacunació; i (iii) treballar per a assolir els objectius de vacunació establerts pel Consell Europeu.
SC1-BHC-34-2020: Nous enfocaments per a la gestió clínica i la prevenció d'infeccions bacterianes resistents en configuracions d'alta prevalença
Les accions que es finançaran en el marc d'aquest topic aniran destinades a (i) augmentar la disponibilitat dels models efectius provats per a la prevenció i el tractament d'infeccions bacterianes en entorns sanitaris amb nivells elevats de prevalença d'infeccions resistents; (ii) reduir la propagació de les infeccions hospitalàries en aquests escenaris; i (iii) contribuir als coneixements en l'àmbit de la propagació global de bacteris resistents.
SC1-BHC-35-2020: Creació d'una xarxa europea sostenible per a estudis de recerca clínica a gran escala harmonitzats per a malalties infeccioses
Els objectius específics que aquest topic engloba són (i) la reducció dels costos i el temps associat a la implementació d'assajos clínics per al diagnòstic, prevenció i tractament de les infeccions; (ii) la creació i l'enfortiment de la capacitat operativa i les infraestructures associades a una intervenció mèdica òptima en el tractament de malalties infeccioses; (iii) contribuir als objectius de la UE en matèria de cooperació exterior per a aquelles malalties que poden ser previngudes gràcies als serveis de vacunació; (iv) consolidar el lideratge mundial de la UE en el control i la resposta a les malalties infeccioses; (v) fomentar els vincles entre les xarxes existents a Europa i a altres països/regions del món per optimitzar una resposta coordinada a les malalties infeccioses i la innovació i prestació de noves tecnologies per preveure i combatre aquestes; i (vi) fomentar la col·laboració amb institucions acadèmiques, pimes, indústries, comitès d'ètica, pacients i altres actors interessats en l'àmbit de la salut pública.
SC1-BHC-36-2020: Micro i nano-plàstics en el nostre entorn: comprendre les exposicions i els impactes sobre la salut humana
Aquest topic pretén subvencionar totes aquelles accions dirigides a (i) una millor comprensió dels impactes de la salut sobre l'exposició a micro i/o nano-plàstics; (ii) la innovació en metodologies d'avaluació de riscos per a la salut humana en micro i/o nano-plàstics; i (iii) la contribució als objectius rellevants per a la salut que l'Estratègia Europa de Plàstics i l'Estratègia de Bioeconomia estableixen.